Maersk
Maersk, oficialiai – A.P. Møller – Mærsk A/S – Danijos laivybos ir logistikos kompanija, įkurta 1904 m. Būstinė Kopenhagoje. Bendrovę 1904 m. Svendborge įsteigė tėvas ir sūnus Arnoldas Pėteris Mioleris (Arnold Peter Møller) ir Pėteris Mejerskas Mioleris (Peter Mærsk Møller). Be krovinių gabenimo 1918–2012 m. statė laivus. Labiausiai išaugo pradėjus gabenti krovinius konteineriais. Kompanija užsiima krovinių gabenimu jūra, uostų valdymu, tiekimo grandinių priežiūra, krovinių sandėliavimu. 2023 m. turėjo daugiau nei 100 tūkst. darbuotojų ir padalinius 130 pasaulio valstybių. Pagrindiniai padaliniai: „Maersk Line“ – antra pagal dydį laivybos kompanija pasaulyje (būstinė Kopenhagoje); „APM Terminals“ – uostų valdybos kompanija, valdo daugiau nei 50 terminalų pasaulio uostuose (būstinė Hagoje); „Maersk Container Industry A/S“ – konteinerių gamyba ir priežiūra (su gamyklomis Kinijoje, būstinė Tingleve); „Maersk Oil“ – naftos ir gamtinių dujų gavybos kompanija (būstinė Kopenhagoje). „Maersk“ konteineriai, gabenami traukiniais „Maersk Line“ konteinerinis laivas „Magleby“ „Maersk“ konteinerinis laivas „Nuuk Maersk“ naftos tankeris Odensės laivų statykla, kur „Maersk“ iki 2012 m. statė laivus